2004/366/EY: Komission päätös, tehty 13 päivänä huhtikuuta 2004, maataloustilastojen parantamista koskevan vuoden 2004 teknisen toimintasuunnitelman ensimmäisen vaiheen hyväksymisestä (tiedoksiannettu numerolla K(2004) 1303)



Virallinen lehti nro L 114 , 21/04/2004 s. 0032 - 0035



Komission päätös, tehty 13 päivänä huhtikuuta 2004, maataloustilastojen parantamista koskevan vuoden 2004 teknisen toimintasuunnitelman ensimmäisen vaiheen hyväksymisestä (tiedoksiannettu numerolla K(2004) 1303) (2004/366/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY(1) ja erityisesti sen 4 artiklan 1 kohdan ja 6 artiklan 2 kohdan, sekä katsoo seuraavaa: (1) Päätöksen 96/411/EY mukaisesti komissio laatii vuosittain teknisen toimintasuunnitelman maataloustilastoja varten. (2) On välttämätöntä parantaa Euroopan maataloutta koskevia tietoja, saada käyttöön yksityiskohtaisia maatalouden ympäristöindikaattoreita sekä luoda maaseudun kehittymistä koskevia tietojärjestelmiä asiaankuuluvien yhteisön politiikkojen täytäntöönpanemiseksi. (3) Päätöksen 96/411/EY mukaisesti yhteisö osallistuu kustannuksiin, joita jäsenvaltioille aiheutuu kansallisten maataloustilastojärjestelmien mukauttamisesta tai uusia tai kasvavia tarpeita koskevien valmistelutöiden loppuunsaattamisesta osana teknistä toimintasuunnitelmaa. (4) On syytä lujittaa tiettyjä edellisissä toimintasuunnitelmissa aloitettuja toimia ja jatkaa aloitettua työtä. (5) Vuoden 2004 toimintasuunnitelma olisi toteutettava kahdessa vaiheessa, koska EU laajenee vuoden 2004 aikana. Toimintasuunnitelman ensimmäinen vaihe olisi hyväksyttävä. (6) Tässä päätöksessä säädetyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään maataloustilastojen parantamista koskevan vuoden 2004 teknisen toimintasuunnitelman ensimmäinen vaihe (TAPAS 2004 - 1. vaihe), joka esitetään tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä huhtikuuta 2004. Komission puolesta Pedro Solbes Mira Komission jäsen (1) EYVL L 162, 1.7.1996, s. 14, päätös sellaisena kuin se on viimeksi muutettuna Euroopan parlamentin ja neuvoston päätöksellä N:o 1919/2002/EY (EYVL L 293, 29.10.2002, s. 5). LIITE Maataloustilastojen parantamista koskevan vuoden 2004 teknisen toimintasuunnitelman ensimmäinen vaihe (TAPAS 2004 - 1. vaihe) Maataloustilastojen parantamista koskevan vuoden 2004 teknisen toimintasuunnitelman ensimmäisessä vaiheessa (TAPAS) tarkoitettujen toimien tavoitteena on tilastojen laatiminen tai parantaminen seuraavilla aloilla: i) Euroopan maataloutta koskevat tiedot; ii) maatalouden ympäristöindikaattorit, mukaan luettuna torjunta-aineiden käyttö; iii) maaseudun kehittäminen. Komissio osallistuu näiden toimien yhteydessä kehitettyjen hankkeiden rahoittamiseen. Minkään yksittäisen jäsenvaltion rahoitusosuus ei ylitä taulukossa A ilmoitettuja määriä. Jäsenvaltioiden esittämät toimet koskevat seuraavaa: 1. Euroopan maataloutta koskevat tiedot Tällä toimella jatketaan jo edellisinä vuosina toteutettuja toimia, ja sen tavoitteena on parantaa tilastotietoja, jotka koskevat kasvinviljelyn pinta-alaa, tuotantoa ja käyttöä, erityisesti hedelmien ja vihannesten osalta, karjaa sekä kotieläintuotantoa ja käyttöä, erityisesti maidontuotantoa. 2. Maatalouden ympäristöindikaattorit ja torjunta-aineiden käyttö Komissio haluaa kannustaa hankkeita, joiden avulla parannetaan maatalouden ympäristöindikaattoreita, jotka mainitaan ympäristökysymysten integroimista yhteiseen maatalouspolitiikkaan koskeviin indikaattoreihin tarvittavista tilastotiedoista annetussa komission tiedonannossa neuvostolle ja Euroopan parlamentille(1) ja määritellään ensisijaisiksi. Asia koskee erityisesti seuraavia indikaattoreita: torjunta-aineiden kulutus, torjunta-aineiden jäämät maataloustuotteissa, lannoitteiden käyttö, vedenkäytön intensiteetti, energian käyttö ja uusiutuvien energialähteiden tuottaminen maataloudessa. 3. Maaseudun kehittäminen Tämä maataloustilastojen kehittämisen osa koskee toisaalta niiden tietojen entistä yksityiskohtaisempaa alueellista jaottelua, jotka kerätään yleensä kansallisella tasolla, ja toisaalta niiden kriteerien laatimista, joiden perusteella alueen maatalouden luonne voidaan määritellä toiminnallisesti. Kehitettävät tilastot koskevat hyvin laajoja ja erilaisia aihealueita, kuten tilan ja perheenjäsenten tuloja ja sivutuloja, sivutoimien määrää ja luonnetta sekä erityisesti viljelijöiden yhteiskunnalle tuottamia palveluja. Toteutettaviin toimiin kuuluvat muun muassa edellä mainittuja tietoja tarjoavien lähteiden etsiminen sekä nykyisten tilastotoimien mukauttamismahdollisuuksien tutkiminen. Taulukko A VUODEN 2004 TEKNINEN TOIMINTASUUNNITELMA, 1. vaihe Yhteisön enimmäisosuus aiheutuvien kustannusten rahoittamisesta Jakautuminen jäsenvaltioittain >TAULUKON PAIKKA> SELVITYS VAIKUTUKSISTA TALOUSARVIOON 1. Ohjelma/Hanke Maataloustilastojen parantamista koskevan vuoden 2004 teknisen toimintasuunnitelman ensimmäinen vaihe. 2. Budjettikohta B2-513, Maatalouden tiedonkeruujärjestelmän uudelleenjärjestely 3. Oikeusperusta Yhteisön maataloustilastojen parantamisesta 25 päivänä kesäkuuta 1996 tehty neuvoston päätös 96/411/EY, sellaisena kuin se on viimeksi muutettuna Euroopan parlamentin ja neuvoston päätöksellä N:o 1919/2002/EY. 4. Toimenpiteen kuvaus Maataloustilastojen parantamista koskevaan tekniseen toimintasuunnitelmaan (TAPAS) vuonna 2004 sisältyvien toimien tavoitteena on mahdollistaa edellisten vuosien toimintasuunnitelmien aikana aloitettujen tiettyjen toimien jatkaminen, erityisenä tavoitteena aiemmin kokeiltujen menetelmien laajentaminen ja validointi mahdollisimman korkealaatuisten tilastojen toimittamiseksi seuraavilla aloilla: i) Euroopan maataloutta koskevat tiedot; ii) maatalouden ympäristöindikaattorit ja torjunta-aineiden kulutus; sekä iii) maaseudun kehittyminen. 5. Menojen luokitus Ei-pakolliset menot Jaksotetut määrärahat 6. Menolaji Tuki 7. Käytetty laskutapa Maksusitoumusmäärärahat lasketaan jäsenvaltioiden esittämien toimia koskevien ehdotusten perusteella päätöksen 96/411/EY, sellaisena kuin se on viimeksi muutettuna päätöksellä N:o 1919/2002/EY 6 artiklassa vahvistetuissa rajoissa. Maksumäärärahat lasketaan edellä mainitussa artiklassa vahvistetun 30 prosentin ennakko-oikeuden sekä aiempien kokemusten perusteella tehtyjen toimien toteuttamisennusteiden pohjalta. 8. Erääntymisaikataulu >TAULUKON PAIKKA> (1) KOM(2001) 144.